

ระเบียบ สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

ว่าด้วย เงินกู้สวัสดิการเพื่อพัฒนาสุขภาพ พ.ศ. 2561 แก้ไขเพิ่มเติม ( ฉบับที่ 1 ) พ.ศ. 2565

--------------🟑🟑🟑----------------

 อาศัยอำนาจตามความในข้อบังคับสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด พ.ศ. 2559 ข้อ 79(8) ข้อ 107(10) และที่ประชุมคณะกรรมการดำเนินการ ชุดที่ 24 ครั้งที่ 3/2565 เมื่อวันที่ 8 เมษายน พ.ศ. 2565 ได้มีมติกำหนดระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย เงินกู้สวัสดิการเพื่อพัฒนาสุขภาพ พ.ศ. 2561 แก้ไขเพิ่มเติม ( ฉบับที่ 1 ) พ.ศ. 2565 ดังต่อไปนี้

 ข้อ 1. ระเบียบนี้เรียกว่า “ ระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย เงินกู้สวัสดิการเพื่อพัฒนาสุขภาพ พ.ศ. 2561 แก้ไขเพิ่มเติม ( ฉบับที่ 1 ) พ.ศ. 2565 ”

 ข้อ 2. ระเบียบนี้ให้ใช้บังคับตั้งแต่วันถัดจากวันที่มีมติเป็นต้นไป

 ข้อ 3. ให้ยกเลิกความในข้อ 9 ของระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย เงินกู้สวัสดิการเพื่อพัฒนาสุขภาพ พ.ศ. 2561

 ข้อ 4. ให้ยกเลิกความในข้อ 14 ของระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย เงินกู้สวัสดิการเพื่อพัฒนาสุขภาพ พ.ศ. 2561 โดยใช้ข้อความต่อไปนี้แทน

 “ ข้อ 14. การพิจารณาอนุมัติเงินกู้ให้คณะกรรมการมอบให้ผู้จัดการเป็นผู้พิจารณาวินิจฉัยคำขอกู้และอนุมัติเงินกู้ให้แก่ผู้กู้ โดยให้เงินได้รายเดือนเหลือเพียงพอต่อการใช้จ่ายในชีวิตประจำวันและเหมาะสม และให้รายงานคณะกรรมการทราบในคราวประชุมประจำเดือน ”

 ข้อ 5. ในกรณีที่มีปัญหาเกี่ยวกับการปฏิบัติตามระเบียนนี้ ให้คณะกรรมการเป็นผู้มีอำนาจวินิจฉัยชี้ขาดและมติของคณะกรรมการให้ถือเป็นที่สิ้นสุด

 ข้อ 6. ให้ประธานกรรมการเป็นผู้รักษาการตามระเบียบนี้

 ประกาศ ณ วันที่ 11 เดือน เมษายน พ.ศ. 2565



( นายสมศักดิ์ เลิศรัตนพันธุ์ )

 ประธานกรรมการ

 สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด